joelniklaus/EU_Wikipedias huggingface dataset:
Austraalia Liberaalne Partei

Austraalia Liberaalne Partei (Liberal Party of Australia) on Austraalia paremtsentristlik erakond, mis on koos Austraalia Tööparteiga üks kahest Austraalia suurimast erakonnast. Erakond on asutatud 1944. aastal Ühendatud Austraalia Partei järglasena ning see on Austraalia ajaloo edukamaid erakondi.

Liberaalne Partei on föderaalne erakond, millel on autonoomsed harud kõigis Austraalia osariikides ja Austraalia pealinna alal. Põhjaterritooriumil on erakonna filiaaliks Country Liberal Party. Novembris 2022 oli Liberaalne Partei valitsuses Uus-Lõuna-Walesis ja Tasmaanias ning ülejäänud osariikides ja mõlemal territooriumil oli see opositsioonis. 

Liberaalne Partei moodustab koos Austraalia Rahvusparteiga Koalitsiooni. Föderaalselt on Liberaalne Partei ja selle eelkäijad olnud Koalitsiooni osa alates 1920. aastatest. Partei kaks varasemat juhti, Robert Menzies ja John Howard on Austraalia ajaloo pikima ametiajaga peaministrid.

Viited

Austraalia erakonnad
Detsember 2022

Detsember 2022, eelvaade.

2022. aasta detsember algab neljapäeval ja lõppeb 31 ööpäeva pärast laupäeval.

1. detsember 
 ...

7. detsember 
Šveitsi parlament valib kaks uut Liidunõukogu liiget tagasiastumisest teatanud Ueli Maureri ja Simonetta Sommaruga asemele.

Viited

 12
Baltic Challenge Cup

Baltic Challenge Cup on iga-aastane meeste jäähokikoondiste turniir, kus osalevad Eesti, Läti, Leedu ja Poola rahvuskoondised. Turniir toimub sügiseti ning lisaks täiskasvanute rahvuskoondistele toimub turniir ka U20-koondistele.

Jäähoki
Bob Hawke

Robert James Lee Hawke (9. detsember 1929 – 16. mai 2019) oli Austraalia poliitik ning peaminister aastatel 1983–1991.

Hawke sündis Lõuna-Austraalia osariigis Border Townis. Ta õppis Lääne-Austraalia Ülikoolis ja Oxfordi Ülikoolis. 1980. aastal valiti ta Esindajatekoja liikmeks ning 1983. aastal valiti Hawke Austraalia Tööpartei juhiks. Viis nädalat pärast ametisse valituks osutumist, juhtis ta erakonna föderaalvalimistel ülekaaluka võiduni. Hawke'i juhtimisel võitis erakond valimised ka 1984., 1987. ja 1990. aastal.

Hawke'i valitsus võttis vastu mitmed märkimisväärsed reformid, sealhulgas mitu suurt majandusreformi, kehtestas riikliku tervisekindlustuse Medicare, lõdvendas finantssektori seadusi, rajas APECi ja kehtestas "Advance Australia Fair"'i Austraalia riigihümniks. 1986. aastal võeti vastu seadus, mille kohaselt polnud Suurbritannia parlamendil enam õigust kehtestada Austraalias seadusi. 

Juunis 1991 esitas tema valitsuse rahandusminister Paul Keating Hawke'ile väljakutse ning soovis tema asemel peaministriks saada, kuid Hawke võitis hääletuse. Pool aastat hiljem kaotas Hawke järgmise hääletuse Keatingule ning kaotas peaministrikoha. Hawke lahkus hiljem poliitikast ning tegutses ärivaldkonnas ja heategevuses kuni oma surmani 2019. aastal.

Hawke on Tööpartei pikima ametiajaga peaminister ning Austraalia ajaloo pikkuselt kolmanda ametiajaga peaminister Robert Menzies'i ja John Howardi järel. Ta on ainus Austraalia peaminister, kes on sündinud Lõuna-Austraalia osariigis.

Viited

Austraalia peaministrid
Austraalia poliitikud
Sündinud 1929
Surnud 2019
Cherry Valley veresaun

Cherry Valley veresaun oli brittide ja irokeeside rünnak Cherry Valley tugipunktile ja külale 11. novembril 1778 Ameerika iseseisvussõja ajal. Rünnakut peetakse kogu sõja kõige verisemaks tapatööks. Lojalistidest, Briti sõduritest, senekadest ja mohoogidest koosnev vägi ründas Cherry Valley oru kaitsjaid, kes polnud hoiatustest hoolimata selleks valmis. Tsiviilisikuid hukkus 30, eriti vägivaldsed olid nende vastu senekad. Lisaks hukkus hulganisti Ameerika Ühendriikide sõdureid.

Pealetungijaid juhtis Walter Butler, kellel ei olnud operatsioonis osalenud indiaani sõdalaste üle eriti kontrolli. Ajaloolased on pidanud Butleri juhtimist ebakompetentseks. Senekad olid pahased, kuna neid süüdistati jõhkrustes Wyomingi lahingu ajal ning lisaks olid nad kaotanud oma tugipunktid Unadillas, Onaquagas ja Tiogas. Lisaks õõnestas Butleri autoriteeti halb läbisaamine mohoogide juhi Joseph Brantiga. Butler väitis korduvalt, et ei suutnud senekaid ohjeldada, siiski süüdistati teda tegevusetuses ning julmuste lubamises.

1778. aasta kampaaniatega sai Brant teenimatult külge jõhkardi maine. Ta ei olnud Wyomingi veretöö ajal kohal (kuigi paljud arvasid, et ta oli) ning ta püüdis Cherry Valleys aset leidnud julmusi ära hoida. Butleri kui ekspeditsiooni ülemjuhataja süü üle on olnud palju vaidlusi. Veresaun tõi kaasa üleskutsed kättemaksuks, mis viisid 1779. aasta Sullivani ekspeditsioonini, mille käigus purustati Upstate New Yorkis brittidega liitunud irokeesid.

Viited

Kirjandus

 (See especially the journal of William McKendry, pp. 436–478.)

Välislingid
 Sullivanclinton.com - ajalooline kontekst
 Cherry Valley linnad, ajaloolase leht
 Cherry Valley mälestusmärk
 Cherry Valley KIA & POW
 Maine'i mehed Aldeni rügemendis
 Columbia University. Rare Book & Manuscript Library.
  Cherry Valleyst pääsenud Captain Holden

Lahingud
1778
Ameerika iseseisvussõda
1960. aasta Lõuna-Vietnami riigipöördekatse

11. novembril 1960 korraldasid Lõuna-Vietnami armee õhudessantdiviisi kolonelleitnant Vương Văn Đông ja kolonel Nguyễn Chánh Thi president Ngo Dinh Diemi vastu riigipöördekatse.

Mässulised tõid ettekäändeks vastuseisu Diemi autokraatlikule valitsusele ning tema venna Ngô Đình Nhu ja vennanaise Madame Nhu liigsele mõjuvõimule. Lisaks olid nad vastu sõjaväe politiseerumisele, mille käigus edutati režiimile ustavaid ning Ngo pereerakonna Personalistliku Töörevolutsioonilise Partei liikmeid hoolimata nende pädevusest. Kolonelleitnant Dongi toetas ka tema naise vend Nguyen Trieu Hong, kes oli väiksema opositsioonierakonna juhtiv tegelane. Lisaks õnnestus Dongil veenda kolonel Thid.

Riigipöördekatse tuli Ngo perekonnale üllatusena, kuid oli kaootiliselt korraldatud. Mässulised jätsid pealinna Saigoni suunduvad teed lojalistide lisavägede saabumiseks blokeerimata ja jäid pärast algse edu saavutamist toppama. Diệm jäi Iseseisvuspaleesse lõksu, kuid tal õnnestus läbirääkimistega riigipööret tagasi hoida, president lubas reforme ning sõjaväelaste kaasamist riigi juhtimisse. Samal ajal liitusid riigipöördega ka opositsioonipoliitikud, kes kasutasid presidendi halba olukorda ära. Tegelikkuses olid Diemi läbirääkimised ja lubadused bluff selleks, et võita oma lisavägedele aega. Riigipööre kukkus lõplikult läbi, kui mässulised said pealinna jõudnud Lõuna-Vietnami armee 5. ja 7. diviisilt lüüa. Lahingus hukkus üle 400 inimese, kellest paljud olid juhuslikud tsiviilisikud. Hukkus ka hulk Diemi-vastaseid meeleavaldajaid, keda Thi julgustas Iseseisvuspaleele tormi jooksma ning kelle režiimi jõud maha lasid.

Dongil ja Thil õnnestus põgeneda Kambodžasse, Diem kritiseeris Ameerika Ühendriike vähese toetuse eest. Lisaks kuulutas Diem välja laiaulatusliku "puhastuse", vangistati arvukalt dissidente ja eksministreid. Presidenti kriisi ajal toetanud edutati, teisi alandati. Aastal 1963 toimus riigipöördekatse korraldajate kohtuistung, kus in absentia mõisteti surma seitse sõjaväelast ja kaks tsiviilisikut ning 14 sõjaväelast ja 34 tsiviilisikut pandi vangi. Diem süüdistas ameeriklasi ka Luure Keskagentuuri väidetavas abis riigipöörajatele. Pärast seda, kui Diem aastal 1953 toimunud riigipöörde käigus tapeti, vabastas uus hunta 1960. aasta poliitvangid.

1960
Vietnami sõda
Riigipöörded
Rafael Cadenas

Rafael Cadenas (sündinud 8. aprilil 1930 Barquisimetos) on Venezuela kirjanik, 2022. aasta Cervantes laureaat.

Rafael Cadenas, sündinud 8. aprillil 1930 Barquisimetos, on Venezuela luuletaja, esseist ja tõlkija.

Biograafia  
Oma esimese luulekogu «Cantos iniciales »avaldas ta 1946. aastal 16-aastaselt. Tema olulisemad teosed on 1960. aastal ilmunud «Los Cuadernos del Destierro », 1966. aastal «Falsas maniobras », 1977. aastal « Intempérie » ja 1992. aastal « Gestiones ».

Ta kuulub koos Arnaldo Acosta Bello, Manuel Caballero, Jesús Enrique Guedezi, Jesús Sanoja Hernándezi ja Darfo Lenciniga gruppi « Tabla redonda », mis andis aastatel 1959–1965 välja igakuist ajakirja.

Ta on tõlkinud hispaania keelde Walt Whitmani ja Robert Creeley’i teoseid. 1986. aastal määrati talle Guggenheimi stipendium, mis võimaldas tal Cambridge'is uurida Whitmani ja Emersoni loomingut. Ta töötas aastaid Caracase Venezuela Keskülikooli Kirjanduskooli professorina ning elab Caracases ka praegu.

Tunnustus 

CONACi esseeauhind (1984) koos Anotacionesega
Venezuela riiklik kirjandusauhind luule kategoorias (1985) kogu loomingu eest.
Rahvusvaheline luuleauhind “J. A. Pérez Bonalde” (1992) koos Gestionesega.
Universidad de los Andes (ULA) audoktori kraad (2001).
Venezuela Keskülikooli (UCV) audoktori kraad (2005).
Premio FIL de Literatura en Lenguas Romance (Guadalajara, Mehhiko 2009)
Federico García Lorca rahvusvaheline luuleauhind (Granada, Hispaania, 2015)
Premio Reina Sofía de Poesía Iberoamericana (Salamanca, Hispaania, 2018)
Cervantese auhind (2022). Hispaania kultuuriministeeriumi teatel määrati see Cadenasele hispaaniakeelse luule tipptasemele viimise eest.[Cadenas (Deutsche Welle)]

Välislingid 
"Rafael Cadenas võidab auhinna Reina Sofia"
"Rafael Cadenas võidab auhinna Cervantes (RTVE)"
"Rafael Cadenas võidab auhinna Cervantes"
Rafael Cadenas erhält Cervantes-Preis
28. üksik mehhaniseeritud brigaad

28. üksik Talvise sõjakäigu rüütlite nimeline mehhaniseeritud brigaad (ukraina keeles 28-ма окрема механізо́вана брига́да імені Лицарів Зимового Походу) on Ukraina maavägede väeüksus.

Viited 

Ukraina sõjandus
Sabuloglossum

Sabuloglossum on kottseente perekond.

Liike
Sabuloglossum arenarium (endine liiv-maakeel)

Geoglossomycetes
Kirby Dach

Kirby Dach (sündinud 21. jaanuaril 2001 Fort Saskatchewanis, Albertas) on Kanada jäähokimängija, kes mängib keskründajana NHL-i klubis Montreal Canadiens.

Aastatel 2017–2019 mängis ta Western Hockey League'i klubis Saskatoon Blades.

2019. aastal valis Chicago Blackhawks ta NHL-i draftis kolmanda valikuna. Sama aasta juulis sõlmis ta Blackhawksiga kolmeaastase lepingu. NHL-is debüteeris ta 20. oktoobril 2019 mängus Washington Capitalsi vastu. Esimese värava lõi ta liigas kaks päeva hiljem mängus Vegas Golden Knightsi vastu. Debüüthooajal sai Dach NHL-is kirja kaheksa väravat ja 15 väravasöötu. Sama hooaja väljalangemismängudes tegi ta üheksa mänguga 1+5. Hooajal 2020/21 segas Dachi vigastus ning 18 mänguga kogus ta 2+8. 2021/22 kujunes Blackhawksi meeskonna jaoks keeruliseks. 70 mänguga lõi Dach üheksa väravat ja andis 17 väravasöötu, kuid klubi uus mänedžer Kyle Davidson otsustas ebaõnnestunud hooaja järel meeskonna uuesti üles ehitada.

2022. aasta juulis kaubeldi Dach Blackhawksist Montreal Canadiensi. Sama aasta septembris sõlmis ta Canadiensiga nelja-aastase lepingu.

Viited

Välislingid 
 Kirby Dach NHL.com lehel
 Kirby Dach hockeydb.com lehel

Kanada jäähokimängijad
Chicago Blackhawksi mängijad
Montreal Canadiensi mängijad
Sündinud 2001
Krāslava piirkond

Krāslava piirkond on 1. järgu haldusüksus (piirkond) Lätis.

Piirkond moodustati 2021. aastal, kui endised Krāslava ja Dagda piirkonnad koos kolme Aglona piirkonda kuulunud vallaga (Kastuļina, Grāveri ja Šķeltova vallad) ühiseks omavalitsuseks ühendati. Uue Krāslava piirkonna pindala on 2289 km². Tekkinud uus omavalitsus vastab pindalalt täielikult endisele Krāslava rajoonile. Piirkonna halduskeskuseks on Krāslava linn.

Haldusjaotus 

 Dagda
 Krāslava
 Andrupene vald (Andrupenes pagasts)
 Andzeļi vald (Andzeļu pagasts)
 Asūne vald (Asūnes pagasts)
 Auleja vald (Aulejas pagasts)
 Bērziņi vald (Bērziņu pagasts)
 Dagda vald (Dagdas pagasts)
 Ezernieki vald (Ezernieku pagasts)
 Grāveri vald (Grāveru pagasts)
 Indra vald (Indras pagasts)
 Izvalta vald (Izvaltas pagasts)
 Kalnieši vald (Kalniešu pagasts)
 Kaplava vald (Kaplavas pagasts)
 Kastuļina vald (Kastuļinas pagasts)
 Ķepova vald (Ķepovas pagasts)
 Kombuļi vald (Kombuļu pagasts)
 Konstantinova vald (Konstantinovas pagasts)
 Krāslava vald (Krāslavas pagasts)
 Piedruja vald (Piedrujas pagasts)
 Robežnieki vald (Robežnieku pagasts)
 Skaista vald (Skaistas pagasts)
 Svariņi vald (Svariņu pagasts)
 Šķaune vald (Šķaunes pagasts)
 Šķeltova vald (Šķeltovas pagasts)
 Ūdrīši vald (Ūdrīšu pagasts)

Viited

Välislingid 
Krāslava piirkonna koduleht

Läti piirkonnad
Augšdaugava piirkond

Augšdaugava piirkond on 1. järgu haldusüksus (piirkond) Lätis.

Piirkond moodustati 2021. aastal, kui endised Daugavpilsi ja Ilūkste piirkonnad  ühiseks omavalitsuseks ühendati. Uue Augšdaugava piirkonna pindala on 2524 km². Tekkinud uus omavalitsus vastab pindalalt täielikult endisele Daugavpilsi rajoonile. Piirkonna halduskeskuseks on Daugavpilsi linn, mis aga omavalitsuse kosseisu ei kuulu.

Haldusjaotus 

 Ilūkste
 Subate
 Ambeļi vald (Ambeļu pagasts)
 Bebrene vald (Bebrenes pagasts)
 Biķernieki vald (Biķernieku pagasts)
 Demene vald (Demenes pagasts)
 Dubna vald (Dubnas pagasts)
 Dviete vald (Dvietes pagasts)
 Eglaine vald (Eglaines pagasts)
 Kalkūne vald (Kalkūnes pagasts)
 Kalupe vald (Kalupes pagasts])
 Laucesa vald (Laucesas pagasts)
 Līksna vald (Līksnas pagasts)
 Maļinova vald (Maļinovas pagasts)
 Medumi vald (Medumu pagasts)
 Naujene vald (Naujenes pagasts)
 Nīcgale vald (Nīcgales pagasts)
 Pilskalne vald (Pilskalnes pagasts)
 Prode vald (Prodes pagasts)
 Saliena vald (Salienas pagasts)
 Skrudaliena vald (Skrudalienas pagasts)
 Svente vald (Sventes pagasts)
 Šēdere vald (Šēderes pagasts)
 Tabore vald (Tabores pagasts)
 Vabole vald (Vaboles pagasts)
 Vecsaliena vald (Vecsalienas pagasts)
 Višķi vald (Višķu pagasts)

Viited

Välislingid 
Augšdaugava piirkonna koduleht

Läti piirkonnad
Bauska piirkond

Bauska piirkond on 1. järgu haldusüksus (piirkond) Lätis.

Piirkond moodustati 2021. aastal, kui endised Bauska, Rundāle, Iecava ja Vecumnieki piirkonnad ühiseks omavalitsuseks ühendati. Uue Bauska piirkonna pindala on 2175 km². Piirkonna halduskeskuseks on Bauska linn. Tekkinud piirkond vastab pindalalt suuremalt jaolt endisele Bauska rajoonile, smillele lisanduvad Kurmene ja Valle vallad.

Haldusjaotus 

 Bauska
 Iecava
 Bārbele vald (Bārbeles pagasts)
 Brunava vald (Brunavas pagasts)
 Ceraukste vald (Ceraukstes pagasts)
 Code vald (Codes pagasts)
 Dāviņi vald (Dāviņu pagasts)
 Gailīši vald (Gailīšu pagasts)
 Iecava vald (Iecavas pagasts)
 Īslīce vald (Īslīces pagasts)
 Kurmene vald (Kurmenes pagasts)
 Mežotne vald (Mežotnes pagasts)
 Rundāle vald (Rundāles pagasts)
 Skaistkalne vald (Skaistkalnes pagasts)
 Stelpe vald (Stelpes pagasts)
 Svitene vald (Svitenes pagasts)
 Valle vald (Valles pagasts)
 Vecsaule vald (Vecsaules pagasts)
 Vecumnieki vald (Vecumnieku pagasts)
 Viesturi vald (Viesturu pagasts)

Viited

Välislingid 
Bauska piirkonna koduleht

Läti piirkonnad
Jelgava piirkond

Jelgava piirkond on 1. järgu haldusüksus (piirkond) Lätis.

Piirkond moodustati 2021. aastal, kui endised Jelgava ja Ozolnieki piirkonnad  ühiseks omavalitsuseks ühendati. Uue Jelgava piirkonna pindala on 1604 km². Tekkinud uus omavalitsus vastab pindalalt täielikult endisele Jelgava rajoonile. Piirkonna halduskeskuseks on Jelgava linn, mis aga omavalitsuse kosseisu ei kuulu.

Haldusjaotus 

 Cena vald (Cenu pagasts)
 Eleja vald (Elejas pagasts)
 Glūda vald (Glūdas pagasts)
 Jaunsvirlauka vald (Jaunsvirlaukas pagasts)
 Kalnciemsi vald (Kalnciema pagasts)
 Lielplatone vald (Lielplatones pagasts)
 Līvbērze vald (Līvbērzes pagasts)
 Ozolnieki vald (Ozolnieku pagasts)
 Platone vald (Platones pagasts)
 Salgale vald (Salgales pagasts)
 Sesava vald (Sesavas pagasts)
 Svēte vald (Svētes pagasts)
 Saliena vald (Salienas pagasts)
 Zaļenieki vald (Zaļenieku pagasts)
 Valgunde vald (Valgundes pagasts)
 Vilce vald (Vilces pagasts)
 Vircava vald (Vircavas pagasts)

Viited

Välislingid 
Jelgava piirkonna koduleht

Läti piirkonnad
Aizpurve (Dzelzava vald)

Aizpurve (vahel ka Aizpurves) on küla (vidējciems) Lätis Madona piirkonnas Dzelzava vallas.

Aizpurve asub valla edelaosas Pļaviņase–Gulbene raudteeliini ääres. Küla jääb merepinnast 125 meetri kõrgusele ja asub valla keskusest Dzelzavast 2,7, piirkonnakeskusest Madonast 20 ja Riiast 176 kilomeetri kaugusel.

Küla asutati turbarabade lähistele kui turbatootjate töölisasula. Küla läbis varem Dzelzava raudteejaamas  lõppenud ja ümbruskonna turbarabadesse (Zosi soo ja Skuķi soo) viinud kitsarööpmeline raudtee.

Aastal 1989 oli külas 273 elanikku, aastal 2000 oli elanikke 255. Aastal 2019 oli külas 250 elanikku, aastal 2022 oli elanikke 220.

Viited

Madona piirkonna külad
Jaunbakani

Jaunbakani (ka Jaunbakāni, vanasti Jaunbokani) on küla (mazciems) Lätis Madona piirkonnas Dzelzava vallas.

Jaunbakani asub valla põhjaosas Dzelzavast 5 kilomeetri kaugusel. Aastal 2007 oli külas 33 elanikku.

Viited

Madona piirkonna külad
Bučauska

Bučauska on küla (mazciems) Lätis Madona piirkonnas Dzelzava vallas.

Bučauska asub valla põhjaosas. Küla jääb valla keskusest Dzelzavast 1,5, piirkonna keskusest Madonast 22 ja Riiast 172 kilomeetri kaugusele. Külas on õigeusu kirik, mida tänapäeval kasutab jumalateenistusteks ka sealne katoliku kogudus.

Küla on tekkinud endise Bučauska mõisa keskuse juurde. Aastal 2007 oli külas 39 elanikku.

Viited

Madona piirkonna külad
Virtsu Kalur

Virtsi Kalur oli 1949–1975 tegutsenud kalurikolhoos. Pärast liitumist kolhoosiga Haapsalu Kalur moodustati kalurikolhoos Lääne Kalur.

Ajalugu 
13. aprillil 1949. aasta aprillis ühinesid kolhoosiga 27 Virtsu kaluriperet. Majandile anti nimeks Virtsu Kalur ja selle esimeheks sai Aadu Kruus. Juhatusse valiti Kirill Rahu, Vladimir Soop, Mihkel Noor, Aleksander Küla jt., revisjonikomisjoni esimeheks sai Timofei Maas. Virtsu poolsaarel oli siis 3 mootor- ja 5 sõudepaati, 18 liiki väikemõrdu, kilu- ja räimevõrke. Esimesel kolhoosiaastal saadi 2,5 tonni kala. Kolhoosil oli ka põllumaad ja kalapüügi osatähtsus võrreldes põllumajandusega oli siis veel väike.

1960. aastaks kasvas üldtulu kolmekordseks. 1961. aastal alustati traalpüügiga ja kala käidi püüdmas nii Soome lahes kui Läänemerel. Aastatel 1964–1971 osteti juurde mitmeid traallaevu ning seoses kalasaagi märgatava suurenemisega alustati 1965. aastal kolhoosis preservide valmistamisega, kui tehti 200 000 tingtoosi kilu- ja räimepreserve.

1962 ja 1964 aastal liitusid kalurikolhoosiga mitmed lähedased väikesed kalurikolhoosid - 1962. aastal “Sangar” ja 1964. a. “Uus Kalur” ning “Kiideva Kalur”. Kuna kolhoosi põhiliseks tegevusharuks oli kalapüük, siis andis kolhoos 1965. aastal enamuse oma põllumajanduslikust maast üle kolhoosidele ja Ridala sovhoosile.

1973. aastaks oli “Virtsu Kalur” üks suuremaid kalurikolhoose Eesti NSVs. Püügimere kaldaäärt oli üle 150 km. Kolhoosi traalrid püüdsid kala ka Atlandi ookeanil. 1968. aastal osteti Pärnu Kalakombinaadilt Virtsu tsehh. Peale seda oli “Virtsu Kaluril” oma konservitööstus, külmhoone, plekitööstus, metallitoodete tsehh ja muud abitootmisettevõtted, mis olid vajalikud kalapüügiks ja -töötlemiseks. Peale selle oli majandil veel karusloomakasvandus, aiand ja veisefarm.

1975. aastaks oli kalapüük tõusnud 7000 tonnini. Tõus toimus avamere- ja ookeanipüügi arvel. Väinameres, Riia ja Soome lahes kehtestatud püügilimiidi tõttu kaldapüük vähenes.

Kalakonserve hakati tootma ka ookeanikalast, mis andis aastaringset tööd. 1973. aastal viidi preservide valmistamine üle Puise tsehhi, Virtsu tsehh spetsialiseerus konservide tootmisele. Sprottide valmistamiseks seati üles tunnelahjud ja uus tootmisliin. 1975. aastal laskis kalurikolhoos välja 8 miljonit tingtoosi konserve ja preserve, 1000 tonni jahutatud kala, 400 tonni vürtsi-soolakala ja 220 tonni suitsukala. Rahalised tulud ilma sisekäibeta tõusid 10 miljoni rublani. Viimased 16 aastat juhtis kolhoosi Mart Leiumaa.

26. detsembril 1975. aastal otsustasid “Virtsu Kalur” ja “Haapsalu Kalur” ühineda “Lääne Kaluri” kolhoosiks. Suurmajandi juhatuse esimeheks sai Otu Sukles, kes enne oli töötanud Pärnu Kalakombinaadi peainsenerina ja Haapsalu Kalakombinaadi direktorina. 1978. aastal anti ühinenud kolhoosile kõrge tootmiskultuuriga ettevõtte nimetus. 1979. aasta püügiplaan oli juba 10 500 tonni, mis täideti edukalt, preserve toodeti üle 21 miljoni tingtoosi.

Viited 

Eesti NSV kolhoosid
Kalurikolhoos
Läänemaa
Kroņmuiža (Dzelzava vald)

Kroņmuiža on küla (mazciems) Lätis Madona piirkonnas Dzelzava vallas.

Kroņmuiža asub valla lõunaosas Liede jõe kaldal. Aastal 2007 oli külas 15 elanikku.

Viited
Nikolai Jasnetski

Nikolai Jasnetski (1909–1987) oli kunstnik-restauraator ja kunstiteadlane.

Õppis Pallase kunstikoolis, kus tema õpetajateks olid kunstnikud  Jaan Vahtra, Villem Ormisson, Voldemar Mellik ja Nikolai Triik. Töötas aastakümneid Tartu Kunstimuuseumis maalirestauraatorina. Maalis maastikke, portreid.

Elukäik 
Nikolai Jasnetski sündis Pihkva lähistel vaimuliku pere neljanda, noorima lapsena. Kui Nikolai oli viiene, asus pere elama Laura külla. Gümnaasiumihariduse sai ta eestikeelses Petseri Gümnaasiumis, kus poiss vaimustus joonistusõpetaja Voldemar Prometi mõjutusel kunstist. 1927. aastal lõpetas noormees Petseri gümnaasiumi, seejärel 1927–1928 õppis Tartu ülikooli matemaatikateaduskonnas ning 1928. aastal loodusteaduskonnas. Üliõpilasena käis ta koos nimeka arheoloogi Harri Mooraga ekspeditsioonidel. Väljakaevamistel joonistas ta väga palju ja tema töid on kasutatud raamatus «Eesti muinaslinnused».

Ülikool jäi noormehel pooleli ja ta hakkas õppima Pallase kunstikoolis, kus tema õpetajateks olid Jaan Vahtra, Villem Ormisson, Voldemar Mellik ja Nikolai Triik. 1928–1939 õppis Nikolai Triigi ateljees. 1937. aastal lõpetas ta Pallase kunstikoolis joonistusõpetaja kursused. Enne sõda aastail 1937–1938 oli ta Tartu Kaubandus- ja Ärinduskeskkooli ning kuni 1939. aastani Tartu 4. reaalkooli joonistusõpetaja. ENSV Kunstnike Liidu liikmeks astus 1945. aastal. Pärast sõda asus ta tööle maalirestauraatorina Tartu riiklikku kunstimuuseumi. 1951.–1952. aastal oli ta Tartu Kunstimuuseumis direktori asetäitja. 1954. aastal õppis ta kaugõppes Leningradi I. J. Repini nimelise maali, skulptuuri ja arhitektuuri instituudi kunstiteaduse osakonnas.

Töö maalirestauraatori ja kunstiteadlasena 
Pärast sõda töötas ta üle 40 aasta maalirestauraatorina Tartu riiklikus kunstimuuseumis. Restauraatori ja kunstiteadlasena tegutsemise kõrval kureeris ka näitusi. Restauraatorina pidas ta üheks enda suurimaks saavutuseks koostöös noore kolleegi ja alustava restauraatori S. Rebastega restaureeritud kuulsa kunstniku Johann Köleri suurt altarimaali "Kutsuv Kristus", mis asub Tartu Peetri kirikus. Ta on koostanud kolm käsikirjalist albumit Tartu kunstniku Ivan Sokolovi (1887–1972) kohta koos originaaltöödega.

Looming 
Nikolai Jasnetski meelisteemadeks olid portreed ja maastikud. Tema töödes on tunda pallasliku maalikooli mõjutusi, millele on omane maalilisus ning peen valguse-varju kasutamine. Kunstnikul on hästi tabatud aastaaegadele omane meeleolu. Jasnetski pintslikäsitlus on impressionistlikult tundlik ning tema taiestele on iseloomulik maaliline vabadus.

Elu ajal osales ta kunstnikuna 29 grupinäitusel.

Viited 

Eesti maalikunstnikud
Eesti restauraatorid
Sündinud 1909
Surnud 1987
106. õhudessantdiviis

106. kaardiväe õhudessantdiviis (vene keeles 106-я гвардейская воздушно-десантная дивизия) on Venemaa õhudessantvägede väeüksus.

Venemaa õhudessantväed
Prei

Prei ehk mudapalavik on hobuse sõrgatsi paindepinna nahapõletik.

Tekkepõhjused 
Preid põhjustavad mullas leiduvad bakterid, mis kuuluvad stafülokokkide perekonda või bakter dermatophilus congolensis. Kuna bakterid elutsevad mullas, esineb haigus sagedamini sügisel ja kevade alguses, kui hobuste jalad on pidevalt märjad ja vastuvõtlikumad bakteritele. Sõrgatsi paindepinna nahk on õrn ning kokkupuude pori, sõnniku, muda ja muude ärritajate tagajärjel võib areneda nahapõletik.

Prei ei ole nakkav, seega on ohutu pidada haiget ja tervet looma edasi samas koplis. Samuti on erinevate hobuste vastuvõtlikkus preile erinev. Näiteks täheldatakse valge värvusega jalgadega hobuste puhul haigestumist sagedamini. See võib olla seoses UV-valgusest tingitud nahakahjustustega. Samuti esineb preid rohkem raskeveohobustel, kelle sõrgatseid katavad pikemad karvad.

Prei sümptomid 
Prei põhjuseks on välistegurid, enamasti halb hobuste jalgade hoolduse tagajärg. Pori, muda, sõnnik, keemilised jt. ärritajad toimivad tugevasti sõrgatsi paindepinna õrnale nahale, see on nahapõletiku arenemise põhjuseks.
Prei sümptomid:

 lonkamine
 sõrgatsi paindepinnal naha punetus
 paistetus
 villid
 villide lõhkemise tagajärjel karvade sakrumine
 koorikud
 nahalõhed
 tüükalised vohandid

Prei ravi 
Preid saab loomadel ravida antibiootikumidega: pintsilliin, ja oksütertratsükliin, kuna organism on vastuvõtlik paljudele antibiootikumidele. Antimikroobset ravi täiendatakse lubiväävli paikse manustamisega ning ektoparasiitide ja hammustavate kärbeste tõrjega. Loomade ravimine povidoonjoodi šampoonide või kloorheksidiinilahustega on samuti kasulik haiguse likvideerimiseks.

Ravi puhul tuleb silmas pidada:

Mida varem infektsiooni märgatakse, seda lihtsam ja kiirem on seda ravida - seega tuleb kontrollida hobuse jalgu iga päev.

Prei edukaks ravimiseks on oluline hoida hobuse jalad kuivana.

Kasutada tuleb kindlasti sooja lahjendatud (0,1%) Hibiscrub'i lahust, et pesta kahjustatud piirkonda, loputada täielikult sooja, puhta veega ja kuivatada põhjalikult.

Paranemisprotsessi alustamiseks on oluline eemaldada kärnad.

Tõhusa kaitsekreemi kasutamine takistab edasist nakatumist ja soodustab paranemist.

Prei tüsistused 
Prei ravimata jätmisel võib võimalikuks tagajärjeks olla stafülokokkide alamliikide sekundaarse bakteriaalse põletiku tekkimine. Samuti võib areneda naha koekärbus, kui haigesse piirkonda satuvad mikroobid. Mõnel juhul võib hobune hakata lonkama, mis on samas ka harvaesinev prei sümptom.

Viited
Dzeržinski nimeline kalurikolhoos

Dzeržinski nimeline kalurikolhoos oli kalurikolhoos, mis tegutses Haapsalu rajoonis Tuksi külanõukogus.

Dzeržinski nimeline kolhoos moodustati 28. mail 1951 nelja kolhoosi – Lenini nim kolhoosi, F. E. Dzeržinski nim. kaluriartelli, Partisani kolhoosi, Uus Rooslepa kolhoosi ja Kalurikolhoosi Kajak ühinemisel.

1971. aastal ühines kolhoos kalurikolhoosiga Lääne Kalur. Uuele kalurikolhoosile pandi nimeks Haapsalu Kalur ja selle esimeheks sai Villu Põldsam.

Viited 

Eesti NSV kolhoosid
Kalurikolhoos
Transfăgărășan

Transfăgărășan (riikliku tähisega DN7C) on asfalteeritud mägitee Rumeenias läbi Transilvaania Alpide. Tee on ligi 111 kilomeetrit pikk.

Tee saab alguse Cârțișoara külast Sibiu maakonnas (Sibiust 52 kilomeetrit idas, Bukarestist 275 km loodes) ja lõppeb Curtea de Argeșis Argeși maakonnas (Piteștist 45 km, Bukarestist 160 km loodes).

Tee ehitati aastatel 1970-1974 Nicolae Ceausescu käsul peale Nõukogude Liidu sissetungi Prahasse 1968. aastal. Ceausescu soovis, et Nõukogude Liidu invasiooni korral oleks sõjaväel kiire pääs üle mägede. Rumeenias olid toona juba strateegilised mägiteed läbi Transilvaania Alpide, kuid need olid ehitatud enamasti läbi jõeorgude, mille oleks ründajad saanud lihtsalt blokeerida, mispeale käskiski Ceausescu rajada tee läbi Rumeenia loode- ja lõunaosa eraldavate Fagarasi mägede.

Tee ehitas valmis peamiselt sõjavägi, väga raske rahalise ja inimelude hinnaga. Töö toimus peamiselt 2 km kõrgusel mägikliimas, kasutades kokku ligi 6 000 tonni dünamiiti. Töölised olid peamiselt nooremsõdurid, kes olid õhkamistöödeks välja õpetamata. Ametlike raportite kohaselt hukkus teeehitusel 40 sõdurit, kuid mitteametlikult on hukkunute arvu arvestatud sadadesse.

Tee avati 20. septembril 1974, kuigi teetööd, näiteks asfalteerimine, kestsid veel kuni 1980. aastani.

Tee tõuseb kuni 2 042 meetrini, olles nii Transalpina järel Rumeenia kõrguselt teine mägitee. Tee on väga paljude järskude kurvide, S-kurvide ja järskude laskumistega. Lume tõttu on tee üldiselt oktoobri lõpust juuni lõpuni suletud, kuid sõltuvalt ilmast võib olla avatud ka novembri lõpuni või terve suve suletud. Teel on rohkem tunneleid (5) ja viadukte kui ühelgi teisel Rumeenia maanteel. Tee kõrgeima punkti lähedal Bâlea järve ääres läbib tee Rumeenia pikima, Bâlea maanteetunneli (884 meetrit). Tee ääres on lisaks ka Poenari loss, kus elas Vlad Dracula.

2009. aastal sõitis teel BBC autosaate Top Gear meeskond (Jeremy Clarkson, Richard Hammond, James May), seda sai näha sarja 14. hooaja avaosas. Jeremy Clarkson nimetas selle "maailma parimaks teeks".

Viited
Mircea Cărtărescu

Mircea Cărtărescu (sündinud 1. juunil 1956 Bukarestis) on rumeenia kirjanik, poeet, esseist ja kirjanduskriitik.

Ta lõpetas aastal 1980 Bukaresti ülikooli rumeenia keele ja kirjanduse teaduskonna.

Aastatel 1980–1989 töötas ta rumeenia keele õpetajana ja Rumeenia Kirjanike Liidus. Aastast 1991 töötab ta õppejõuna Bukaresti ülikoolis. Aastatel 1994–1995 oli ta külalisprofessor Amsterdami Ülikoolis.

Kirjandusliku debüüdi tegi ta ajakirjas România Literară.

Eesti keeles ilmus aastal 2022 Loomingu Raamatukogus tema novellikogumik "Ruletimängija", mille valik on tehtud romaanist "Nostalgia", raamatu tõlkis rumeenia keelest Riina Jesmin.

Isiklikku 
Ta on abielus rumeenia poetessi Ioana Nicolaiega, neil on poeg.

Rumeenia kirjanikud
Kirjanduskriitikud
Esseistid
Sündinud 1956
Kristi Kongi

Kristi Kongi (sündinud 1985) on eesti maali- ja installatsioonikunstnik.

Ta on õppinud Tartu Kõrgemas Kunstikoolis ja Eesti Kunstiakadeemias.

Tema loomingu keskmes on värvid, valgus ja ruum ning lisaks lõuenditele hõlmavad need tihitpeale kogu ruumi. Maalimise kõrval kasutab ta ka muid materjale oma installatsioonide jaoks - näiteks kangaid, vineeri või pleksiklaasi. Tema looming põhineb maalieksperimentidel ja uurimistööl valguse, varju ja värvide kohta.

Tunnustused 

 2011 Noore Kunstniku preemia
 2013 Sadolini kunstipreemia
 2016 nomineeritud Köler Prize preemiale
 2017 Konrad Mäe preemia
 2021 Eesti Kultuurkapitali Kujutava ja rakenduskunsti sihtkapitali aastapreemia

Viited 

Eesti maalikunstnikud
Sündinud 1985
Mehran Karimi Nasseri

Mehran Karimi Nasseri (pärsia keeles مهران کریمی ناصری [mehˈrɒn kæriˈmi nɒseˈri]; 1945 – 12. november 2022), tuntud ka kui Sir Alfred Mehran, oli Iraani põgenik, kes elas 26. augustist 1988 kuni juulini 2006 Charles de Gaulle'i lennujaama 1. terminali väljumissaalis. Tema autobiograafia avaldati 2004. aastal raamatuna The Terminal Man. Nasseri läbielamiste põhjal valmis 1993. aasta filmi "Lost in Transit" ja 2004. aasta filmi "The Terminal".

Nooruspõlv 
Nasseri sündis Iraanis Masjed Soleimanis asuvas Inglise-Pärsia naftakompanii asulas. Tema isa Abdelkarim oli Iraani arst, kes töötas selles ettevõttes. Nasseri on väitnud, et tema ema oli Šotimaalt pärit meditsiiniõde, kes töötas samas kohas, kuid on ka väitnud, et ta ema rootslane. 1973. aasta septembris saabus ta 28-aastaselt Ühendkuningriiki, et osaleda kolmeaastasel Jugoslaavia uuringute kursusel Bradfordi ülikoolis.

Elu lennujaamas 
Nasseri väitis, et ta saadeti 1977. aastal Iraanist välja protestide tõttu šahhi vastu ja pärast pikka asjaajamist anti talle Belgias pagulase staatus. See võimaldas väidetavalt elada mitmetes Euroopa riikides. See väide aga vaidlustati ning uurimised näitasid, et Nasserit ei saadetud kunagi Iraanist välja.

Ta sai reisida Ühendkuningriigi ja Prantsusmaa vahel, kuid 1988. aastal läksid ta paberid kaduma, kui väidetavalt varastati tema kohver. Teised dokumendid näitavad, et Nasseri saatis tegelikult oma dokumendid Brüsselisse Suurbritanniasse suunduva parvlaeva pardal, valetades, et need on varastatud. Londonisse saabudes viidi ta tagasi Prantsusmaale, kuna ta ei esitanud Briti migratsiooniametnikele passi. Prantsusmaa lennujaamas ei suutnud ta tõestada oma isikut ega pagulasseisundit ja seetõttu peeti ta kinni dokumentideta reisijate jaoks mõeldud tsoonis.

Nii Prantsusmaa kui Belgia pakkusid Nasserile elamisluba, kuid ta keeldus paberitele alla kirjutamast, kuna neis oli kirjas, et ta on iraanlane, mitte britt ja seal puudus tema eelistatud nimi "Sir Alfred Mehran". 

Nasseri viibimine lennujaamas lõppes 2006. aasta juulis, kui ta viidi haiglasse ja tema istumiskoht demonteeriti. 2007. aasta jaanuari lõpus lahkus ta haiglast ja tema eest hoolitses Prantsuse Punase Risti lennujaama filiaal; ta ööbis mõne nädala lennujaama lähedal asuvas hotellis. 6. märtsil 2007 viidi ta üle Emmause vastuvõtukeskusesse Pariisi 20. linnaosas. Alates 2008. aastast elas ta Pariisi varjupaigas, kuigi pärast Nasseri surma 2022. aastal teatas Associated Press, et ta naasis enne surma lennujaama.

18-aastase Charles de Gaulle'i lennujaama 1. terminalis viibimise perioodil istus Nasser oma pagasi juures ja sisustas aega lugedes, päevikut kirjutades või majandust õppides. Ta sai lennusaatjatelt söögipiletid ja muid tarvikuid.

Surm 
Nasseri suri südamerabandusse 12. novembril 2022 76-aastaselt Charles de Gaulle'i lennujaamas. Lennujaama pressiesindaja ütles, et Nasseri oli kodutu ja elas lennujaama avalikul alal alates 2022. aasta septembrist.

Viited 

Iraani inimesed
Sündinud 1945
Surnud 2022
CS1 allikad prantsuse keeles (fr)
Kalurikolhoos

Kalurikolhoos oli aastatel 1948–1990 kalandusliku põhitootmisega kollektiivmajandi vorm NSV Liidus. 

Eesti NSV-s rajati esimesed kalurikolhoosid 1949. aastal kaluriühistute ja -artellide reorganiseerimisega. Esimene kalurikolhoos rajati 7. mail 1948 Saaremaal Tagamõisas. 1949. aasta lõpuks oli Eestis juba 111 kalurikolhoosi. Väiksemad kalurikolhoosid hakkasid ühinema omavahel ja 1970. aastal oli 25 ja 1976. aastal 8 kalurikolhoosi: Peipsi Kalur, Oktoober, S. M. Kirovi nim. näidiskalurikolhoos, Majak, Lääne Kalur, Hiiu Kalur, Saare Kalur, Pärnu Kalur. Algusaastatel oli peamiseks tootmisharuks kalapüük, hiljem lisandus kalatöötlemine, kohati ka kalakasvatus. Eesti töönduspüüki Läänemerel korraldasid peamiselt kalurikolhoosid. Neli kalurikolhoosi püüdsid kala ka Atlandi ookeanil.

Kalurikolhoosid kuulusid 1970.–1980. aastail Eesti jõukamate ettevõtete hulka. 1990. aastate algul lagunesid kalurikolhoosid aktsiaseltsideks, osaühinguteks jmt.

Viited 
Eesti NSV majandus
Eesti NSV kolhoosid
Kalurikolhoos
Trigraaf



Trigraaf on kolmest märgist koosnev rühm, mida kasutatakse ühe heli või häälikute kombinatsiooni tähistamiseks, mis ei vasta kirjutatud tähtedele. 
nt. Inglise keeles sõnas ,,match'' lõpus olevad kolm tähte ,,tch'' teevad kõigest ühe heli.
Krampāni

Krampāni (ka Krompāni) on küla (mazciems) Lätis Madona piirkonnas Dzelzava vallas.

Küla asub valla põhjaosas.

Viited

Madona piirkonna külad
Padoms

Padoms on küla (mazciems) Lätis Madona piirkonnas Dzelzava vallas.

Padoms asub valla keskosas Padomsi oja kaldal.

Aastal 2007 oli külas 20 elanikku.

Viited

Madona piirkonna külad
Markus Järvi

Markus Järvi (sündinud 12. novembril 1978) on eesti ajakirjanik ja portaali Objektiiv peatoimetaja.

8. novembril 2022 teatasid Markus Järvi ja Varro Vooglaid, et nad kandideerivad 2023. aasta Riigikogu valimistel parteituna Eesti Konservatiivse Rahvaerakonna nimekirjas Riigikokku.

Viited

Isiklikku 
Ta on abielus ning kolme lapse isa. Tema isa on vioolamängija Andrus Järvi, vanaisa oli dirigent Vallo Järvi.

Eesti ajakirjanikud
Järvide suguvõsa
Sündinud 1978
Eesti kalurikolhooside loend

Siin on loetletud ENSV tegutsenud kalurikolhoose

 Admiral Nahhimovi nimeline kalurikolhoos
 Dzeržinski nimeline kalurikolhoos
 J. Lauristini nimeline kalurikolhoos
 Kalurikolhoos 21. Juuni
 Kalurikolhoos Audrurand
 Kalurikolhoos Aurora
 Kalurikolhoos Družba
 Kalurikolhoos Esimene Mai
 Kalurikolhoos Forell
 Kalurikolhoos Hiiu Kalur
 Kalurikolhoos Jahta
 Kalurikolhoos Jüriöö
 Kalurikolhoos Kajak (Pärnu rajoon)
 Kalurikolhoos Kajak (Viljandi rajoon)
 Kalurikolhoos Kakumäe Kalur
 Kalurikolhoos Kalev
 Kalurikolhoos Kaljurand
 Kalurikolhoos Kalur
 Kalurikolhoos Kaunissaare
 Kalurikolhoos Kavaru
 Kalurikolhoos Kiideva Kaluri
 Kalurikolhoos Kodurand
 Kalurikolhoos Koit
 Kalurikolhoos Kommunismi Lipp
 Kalurikolhoos Kommunismi Majak
 Kalurikolhoos Kungla
 Kalurikolhoos Laine
 Kalurikolhoos Lõunarand
 Kalurikolhoos Lääne Kalur
 Kalurikolhoos Majak
 Kalurikolhoos Mereankur
 Kalurikolhoos Meri
 Kalurikolhoos Merirand
 Kalurikolhoos Merikuld
 Kalurikolhoos Muhu
 Kalurikolhoos Muhu Kalur
 Kalurikolhoos Murdlaine
 Kalurikolhoos Murrang
 Kalurikolhoos Noor Kaardiväelane
 Kalurikolhoos Noor Kaardivägi
 Kalurikolhoos Nord
 Kalurikolhoos Nõukogude Kalur
 Kalurikolhoos Nõukogude Partisan
 Kalurikolhoos Oktjabr
 Kalurikolhoos Oktjabr (Narva-Jõesuu)
 Kalurikolhoos Oktoober
 Kalurikolhoos Paeranna
 Kalurikolhoos Peipsi
 Kalurikolhoos Peipsi Kalur
 Kalurikolhoos Peipsi Laine
 Kalurikolhoos Peipsirand
 Kalurikolhoos Piirivalvur
 Kalurikolhoos Pobeda (1949–1959)
 Kalurikolhoos Pobeditel
 Kalurikolhoos Põhjarannik (Haapsalu rajoon)
 Kalurikolhoos Põhjarannik (Kingissepa rajoon)
 Kalurikolhoos Pärnu Kalur
 Kalurikolhoos Pärnurand
 Kalurikolhoos Randlane
 Kalurikolhoos Ranna
 Kalurikolhoos Ranna Kalur
 Kalurikolhoos Rannik
 Kalurikolhoos Saare Kalur
 Kalurikolhoos Salme Kalur
 Kalurikolhoos Sangar
 Kalurikolhoos Sotsialismi Majak
 Kalurikolhoos Suur-Väin
 Kalurikolhoos Sõprus
 Kalurikolhoos Sõrenets
 Kalurikolhoos Sõrve Kalur
 Kalurikolhoos Säde
 Kalurikolhoos Zarja
 Kalurikolhoos Tiirimetsa
 Kalurikolhoos Tormipoeg
 Kalurikolhoos Tulevik
 Kalurikolhoos Õige Tee
 Kalurikolhoos Uus Elu
 Kalurikolhoos Uus Kalur
 Kalurikolhoos Uus Rahuste
 Kalurikolhoos Uus Täht
 Kalurikolhoos Uus Varuli
 Kalurikolhoos Vaal
 Kalurikolhoos Varuli Ranna
 Kalurikolhoos Virtsu Kalur
 Kalurikolhoos Virulane
 Kalurikolhoos Voshod
 Kalurikolhoos Võidu Tee
 Kalurikolhoos Võisterand
 Kalurikolhoos Võit
 Kalurikolhoos Vätta Kalur
 Kalurikolhoos Ühend-Rand
 Kalurikolhoos Ühinenud Rand
 Kalurikolhoos Ühisjõud (1949–1950)
 Kingissepa nimeline kalurikolhoos
 Laane kalurikolhoos
 M. Gorki nimeline kalurikolhoos
 M. I. Kalinini nimeline kalurikolhoos
 Ranna Kalurikolhoos
 S. M. Kirovi nimeline kalurikolhoos
 Tartu Mootor-Kalapüügijaam
 V. I. Lenini nimeline kalurikolhoos (1949–1950)
 Varuli-Ranna kalurikolhoos

Kalurikolhoos
Kalurikolhoos Pobeda

Kalurikolhoos Pobeda oli 1949–1959 aastatel Varnja ja Peipsiääre külanõukogus tegutsenud kalurikolhoos.

1959. aastal liitus kalurikolhoosiga Peipsirand

Viited 
Eesti NSV kolhoosid
Kalurikolhoos
Eesti NSV majandus
Æthelhere

Æthelhere (surnud 15. novembril 655) oli East Anglia kuningas aastast 653 või 654 kuni enda surmani aastal 655. Ta kuulus East Anglia Wuffingate valitsejadünastiasse ning oli üks kuningas Eni kolmest pojast. Tema onu oli Rædwald, kes oli esimene Wuffinga, kellest teatakse rohkem kui vaid nime.

Nii Rædwald kui tema poeg Eorpwald olid algselt paganad, kuid pöördusid valitsejatena ristiusku. Pärast Eorpwaldi atendaati aastal 627 pöördus East Anglia Kuningriik korraks tagasi paganlusse, kristluse taastas kuningas Sigeberht. Sigeberht loobus troonist enda kaasvalitseja Ecgricu kasuks. Ecgricu juhtimisel sai East Anglia Mercia Pendalt lüüa ning nii Ecgric kui Sigeberht hukkusid. Paganast Penda ajas aastal 651 mungad Cnobheresburgist minema ning Ecgricu troonipärija Anna oli sunnitud mõneks ajaks eksiili. Aastal 653 ründas Penda East Angliat taas ning seekordses lüüasaamises hukkus nii Anna kui tema poeg. Sellega sai troonile Æthelhere, kes valitses ilmselt koos oma venna Æthelwoldiga. Æthelhere lühikese valitsusaja jooksul rajati Ikenisse Botolphi klooster.

Aastal 655 ründas Penda koos Æthelhere ja veel 12 liitlasega Northumbria Oswiut ning tema palju väiksemat sõjaväge. Winwaedi lahing leidis aset 15. novembril teadmata jõe lähedal. Northumbia purustas Mercia koalitsiooni ning paljud Mercia liitlased hukkusid kas lahingus või uppusid jõkke. Lahingus said surma nii Penda kui Æthelhere.

Allikad
 Anglo-Saxon Chronicle.
 Bede, Historia Ecclesiastica Gentis Anglorum, Ed. B. Colgrave and R.A.B. Mynors (Oxford 1969).

 D. Whitelock, 1972, The Pre-Viking Age Church in East Anglia, Anglo-Saxon England I, 1-22.

Surnud 655
Monarhid
Kalurikolhoos Peipsirand

Kalurikolhoos Peipsirand oli kalurikolhoos, mis tegutses 1947–1966 aastatel Kokora külanõukogus.

1959 aastal liitusid temaga - Kalurikolhoos Esimene Mai, kalurikolhoos Pobeda, Kalurikolhoos Peipsi Laine, Kalurikolhoos Sõrenets.

1967 aastal liideti Peipsirand Avinurme kolhoosiga.

Viited 
Eesti NSV kolhoosid
Kalurikolhoos
Eesti NSV majandus
Evelin Org

Evelin Org (sündinud 20. veebruaril 1981) on ettevõtja, turundaja ja koolitaja.

Evelin Org lõpetas 1999 aastal Tallinna Saksa Gümnaasiumi, jätkas õpinguid 1999-2002 Tartu Ülikooli Pärnu Kolledzis ja kaitses 2010 Estonia Business Schoolis magistrikraadi rahvusvahelised juhtimises ja turunduses. Ta on töötanud erinavates rahvusvahelistes ettevõtetes. Alates 2018. aastast on ta ettevõtja ja kirjutanud 2019 aastal raamatu “Bränd nimega Sina”, mis on tänaseks tõlgitud ka inglise keelde.

Haridus

 Tallinna Saksa Gümnaasium, põhi- ja keskharidus, 1987- 1999
 Ärijuhtimine ja turism (Tartu Ülikooli Pärnu Kolledz), 1999- 2002)
 Rahvusvaheline ärijuhtimine ja turundus Executive MA (Estonian Business School) 2008-2010

Töökogemus

 Siemens, travel manager
 CWT Eesti, müügijuht
 Pärnu Konverentsid, sponsor- ja partnersuhete juht
 Sokos Hotels Tallinn, müügi- ja turundusdirektor
 Your Brand Up Studio, asutaja ja omanik
 Estonishing Stay Apartments, asutaja ja kaasomanik

Publikatsioonid 

Raamat “Bränd nimega Sina”, autorid Evelin Org ja Olesija Saue, Your Brand Up Studio 2019 

Raamat “The Brand named You”, autorid Evelin Org ja Olesija Saue, Your Brand Up Studio 2020  

Artiklid

https://www.bestmarketing.ee/uudised/2020/01/20/tegevjuhi-tugev-persoonibrand-voib-tosta-ettevotte-vaartust-75

https://www.bestmarketing.ee/uudised/2018/08/08/sokos-hotelsi-endine-turundusdirektor-evelin-org-alustas-eraettevotjana

https://www.aripaev.ee/saated/2020/11/09/noor-firma-kasutab-kriisi-kulaliskorterite-mitmekordistamiseks

Välislingid

www.brandnimegasina.ee

www.thebrabsnamedyou.ee

www.brandup.ee

www.estonishingstay.ee

www.evelinorg.ee

www.linkedin.com/evelinorg

www.facebook.com/evelinorg

www.instagram.com/evelinorg
Kopupļaides

Kopupļaides on küla (mazciems) Lätis Madona piirkonnas Dzelzava vallas.

Kopupļaides asub valla kirdeosas. Seal asuvad Griguļi muinaskalmed ehk Kalmemägi on riikliku kaitse all olev muinsusmälestis.

Aastal 2007 oli külas 15 elanikku.

Viited

Madona piirkonna külad
Pudeldamine

Pudeldamine on malmi töötlemine pehmeks vähese süsinikusisaldusega rauaks. See menetlus ei ole enam tarvitusel. 

Malmi sulatatakse erilises ahjus (pudeldusahjus) kokkupuuteta kütusega, kusjuures sulametalli segatakse roopidega, mille külge kleepuvad sularaua osakesed, moodustades aegamisi tainataolise rauakängud massiga kuni 40–60 kg. Pudelduahjust saadud rauakänkusid sepistatakse ja see saadetakse lamedaks tagumisele. Pudelraud on hästi kokkukeevitatav ja väga plastiline ning sisaldab palju mittemetallilisi lisandeid, eriti fosforit ja väävlit. 

Pudeldusmenetluse kui raua saamise viisi tõrjusid välja bessemerprotsess, toomasprotsess ja martäänprotsess ning hiljem elektersulatus.

Välislingid
8. ühendarmee

8. kaardiväe ühendarmee (vene keeles 8-я гвардейская общевойсковая армия) on Venemaa maavägede väeüksus.

Koosseis 
  20. motolaskurdiviis
  150. motolaskurdiviis

Venemaa Föderatsiooni maaväed
Lõuna sõjaväeringkond

Lõuna sõjaväeringkond (vene keeles Южный военный округ) on Venemaa relvajõudude sõjaväeringkond.

Koosseis 
  8. ühendarmee
  49. ühendarmee
  58. ühendarmee

Galerii 

Venemaa relvajõud
Dmõtro Krassõlnõkov

Dmõtro Krassõlnõkov (ukraina keeles Дмитро Сергійович Красильников) on Ukraina sõjaväelane.

Autasud 
  2022 - Ukraina kangelane

Viited 

Ukraina sõjaväelased
Moisés Caicedo

Moisés Isaac Caicedo Corozo (sündinud 2. novembril 2001 Santo Domingos) on Ecuadori jalgpallur, kes mängib Inglismaa Premier League'i klubis Brighton & Hove Albion ja Ecuadori jalgpallikoondises.

Ta alustas klubikarjääri Ecuadori klubis Independiente del Valle, millega liitus 2014. aastal. Klubi põhimeeskonnas debüteeris ta Ecuadori kõrgliigas 2019. aastal. Klubi põhimeeskonda murdis ta järgmisel aastal, kui lõi Ecuadori kõrgliigas 22 mänguga neli väravat. 2020. aasta Copa Libertadorese alagrupiturniiril lõi ta 11. märtsil värava Colombia klubi Atlético Juniori vastu ja 17. septembril Brasiilia klubi Flamengo vastu.

2021. aasta veebruaris sõlmis ta nelja ja poole aasta pikkuse lepingu Brighton & Hove Albioniga. Klubi põhimeeskonnas debüteeris ta 24. augustil 2021 EFL Cup'i mängus Cardiff City vastu. 2021. aasta augustis läks ta üheks hooajaks laenule Belgia kõrgliigaklubisse Beerschot, kuid poolkaitsjate puuduse tõttu Brighton & Hove Albionis kutsuti ta hooaja keskel Inglismaale tagasi. Inglismaa kõrgliigas tegi Caicedo debüüdi 9. aprillil 2022 mängus Arsenali vastu. Esimese värava lõi ta Inglismaa kõrgliigas sama aasta 7. mail Manchester Unitedi vastu.

Ecuadori jalgpallikoondises tegi Caicedo debüüdi 9. oktoobril 2020 MM-i valikmängus Argentina vastu. Koondisekarjääri esimese värava lõi ta neli päeva hiljem MM-i valikmängus Uruguay vastu. Caicedo kuulus Ecuadori koondisse 2021. aasta Copa Américal.

Viited 

Ecuadori jalgpallurid
Brighton & Hove Albion FC jalgpallurid
Premier League'i mängijad
Sündinud 2001
Aizkuja

Aizkuja on küla (skrajciems ehk hajaküla) Lätis Madona piirkonnas Sarkaņi vallas.

Aizkuja asub valla kirdeosas valla keskusest Biksērest 6, piirkonna keskusest Madonast 17 ja Riiast 171 kilomeetri kaugusel Kuja jõe ääres. Küla jääb merepinnast 110 meetri kõrgusele. Selle ümbruskonda jäävad Zosi soo ja Skuķi soo.

Küla on tekkinud endise Aizkuja mõisa (Aiskuje) keskuse juurde. Küla jääb osaliselt Kuja loodusparki.

Aastal 2007 oli külas 44 elanikku.

Viited

Madona piirkonna külad
Päätnits

Päätnits ehk päätnitsapäiv on setude rahvakalendri püha, mida tähistatakse juulikuu viimasel reedel, suurkannataja Paraskeva mälestuspäeval. 

Päätnits on kõige tähtsam püha Saatse kirikus ja kalmistul, kus kalmistule maetute omaksed kogunevad kalmudele rituaalseks söömaajaks. Samuti tähistatakse seda surnute hingede mälestuseks küünalde süütamisega Kolossova Jumalamäel.

Välislingid
 Jäädvustused päätnitsa tähistamisest Satserinnas 1938. aastal Inimese Muuseumi etnoloogilistelt välitöödelt (Leonid Zurov).
 Päätnitsapäevast Mall Hiiemäe "Eesti rahvakalendri" eliapäeva artiklis

Eesti rahvakalender
Setu kultuur
Kristlikud pühad
Annika (auhind)

Annika on iga-aastane auhind, mis antakse Eesti Jalgpalliajakirjanike Klubi hääletuse tulemusena Eesti naiste jalgpallikoondise mängijale ilusaima koondisevärava löömise eest. 

2021. aastal võitis auhinna Vlada Kubassova.

Vaata ka
Hõbepall

Viited

Eesti naiste jalgpall
Jalgpalliauhinnad
Artemis 1

Artemis 1, ametlikult Artemis I, on 2022. aasta 16. novembri hommikul Maalt startinud mehitamata lend Kuu orbiidile.


Missiooni kirjeldus

See on NASA Artemise programmi esimene kosmoselend ning agentuuri Space Launch System (SLS) raketi ja Orioni kosmoselaeva esimene lend.  Orioni kosmoselaev on kavandatud 26–42 päeva kestvale missioonile, millest vähemalt kuuel päeval on kavandatud retrograadset tiirlemisel orbiidil ümber Kuu. Seejärel naaseb Orioni kosmoselaev Maale, siseneb atmosfääri, olles kaitstud soojuskilbiga ning langeb Vaiksesse ookeani. Missioon sertifitseerib Orioni ja Space Launch Systemi järgnevateks lendudeks meeskondadega. Pärast Artemis 1 missiooni lõppemist on eesmärgiks Artemis 2 meeskonnaga kosmoselend Kuu orbiidile ja Artemis 3 missioon näeb ette meeskonnaga Kuu pinnale maandumise.

Kosmoselaeval Orion on kolm astronaudilaadset mannekeeni, mis on varustatud anduritega kiirenduse ja vibratsiooni mõju kohta, samuti spetsiaalsete kiirguse eest kaitsvate vestidega, et saada andmeid nende kiirgustõhususe kohta.

Ajaloost
NASA kavandas Artemis 1 uurimismissiooni 2012. aastal. Missiooni esimene lend ja teine ilma meeskonnata katselend pidid toimuna 2017. aastal. 2013. aasta jaanuaris teatati, et Euroopa Kosmoseagentuur hakkab ehitama Orioni kosmoseaparaadi teenindusmoodulit. Space Launch Systemi tehniliste muudatuste tõttu ja seoses vahepealse plaaniga viia Orion orbiidile kommertsrakettidega, lükkus missiooni algus edasi. Esimene kosmoselaeva test viidi läbi 2020. aasta jaanuaris ning ka järgnevad  testid kulgesid probleemideta. Aasta hiljem, 16. jaanuaril 2021, viidi läbi kaheksas ja viimane katse, kuid mootor lülitus pärast üheminutilist töötamist välja. Viimane katse korraldati uuesti ja edukalt 24. aprillil 2021. aastal. 

Missiooni Artemis 1 start oli kavandatud 29. augustiks 2022. aastal, kuid tehniliste ebakõlade ja halbade ilmastikutingimuste tõttu (troopiline torm) lükati stardiaega mitu korda edasi.

Viited

Välislingid

 Artemis 1 veebisait. NASA
 Video: NASA saatis teele ajaloo võimsaima kuuraketi. ERR Novaator, 16. november 2022 (video, 5:19:51)

Kosmosemissioonid